**Арстотелова *Поетика* и Аристотелова *Никомахова етика***

* *Вјежбе -*

**Оријентационе напомене**

* Као што је познато, Аристотел је направио прву дисциплинарну подјелу људских знања, раздвојивши теоријска, практичка и поетичка знања. Једна од нити водиља за то рашчлањивање је и телеоклина усмјереност теоријског знања на само себе, етичке праксе у самој пракси и стваралачког дјеловања у самом умјетничком дјелу.
* Са становишта дисциплинарних граница, које су на први поглед непропусне, свака компарација или континуитет између Аристотелове поетике и етике била би нелегитимна. Циљ етичког *праксиса* је у *евпраксији*, у човјековом етички добром дјелању, док је циљ умјетничког *поезиса* у *ергону*, у умјетничком дјелу које је изван умјетника.
* Па ипак, Аристотелова интерпретација грчке трагедије, излагање њене поетске структуре и истицање њене философичности, допуштају да његову *Поетику* читамо кроз призму његове етике, односно као копчу за *Никомахову етику*.
* Аристотелово разумијевање грчких трагедија је уједно њихова својеврсна рехабилитација од Платонове критике. Ријеч је о рехабилитацији етичке релевантности трагичког пјесништва.

**Препорука за читање**

Како би се стекао увид у етичку релевантност трагедија, у функцији увода у Аристотелову етику, треба анализирати XV поглавље *Поетике*, у садејству са Софокловом *Антигоном*. Од помоћне литературе кори­с­тити Гадамерову *Истину и методу*, нарочито поглавље „Арис­тотелова херменеутичка актуелност“. Одабрано поглавље *Поетике* пренијето је у наставку овог прилога (превод Милоша Ђурића).

**Текст­**

*DRUGI ODELJAK* Tragički pesnik: gl. XIII—XXII

XIII TRAGIČNA LICA. STRAH I SAŽALJENJE

Na što treba naročitu pažnju obraćati i čega se treba kloniti pri sklapanju tragičke priče, i kako će se postići zadatak tragedije, o tome bi trebalo raspravljati odmah posle onoga što je dosad rečeno. Dakle, kako s k l o p n a j l e p š e tragedije t r e b a da bude ne p r o s t nego složen, i to ta kav da p o d r a ž a v a d o g a đ a j e koji i z a z i v a j u s t r a h i s a ž a l j e n j e , jer basu tome leži o s o b i t o s t t a k v a p o d r a ž a v a n j a, onda iz toga izlazi jasno najpre ovo: ni čestiti ljudi ne t r e b a pred n a š i m očima da d o ž i v l j u j u pad iz n e s r e ć e u s r e ć u — jer to ne bi

izazivalo ni straha ni sažaljenja, nego gnušanje; zatim, n i r đ a v i iz n e s r e ć e u s r e ć u — jer to bi najviše bilo protivno zadatku tragedije. Taj slučaj ne ispunjava ni jedan od postavljenih uslova: on ne izaziva ni osećanje čoveštva, ni osećanje sažaljenja, ni osećanje straha. Najzad, ni veoma rđav č o v e k ne sme iz s r e ć e da se s t r o v a l j u j e u n e s r e ć u . Takav sklop izazivao bi, doduše, osećanje čoveštva, ali ne bi izazivao ni sažaljenja ni straha, jer sažaljenje izaziva samo onaj ko nezasluženo pati, a strah onaj ko je nama samima sličan. Zato takva radnja neće izazivati ni sažaljenje ni straha. Prema tome, preo s t a j e samo j e d a n čovek po s r e d i n i. A takav je onaj koji se ne ističe ni vrlinom ni pravednošću, niti pada u nesreću zbog svoje zloće i svog

nevaljalstva nego zbog neke p o g r e š k e ( k r i v i c e ) , a to je lice koje uživa znatan ugled i živi srećnim životom, kao Edip, i Tijest, i uopšte ugledni članovi takvih porodica.

XV OBRAĐIVANJE KARAKTERA I NJIHOVIH

SUPROTNOSTI. UGLEDANJE TRAGIČKIH

PESNIKA NA DOBRE IKONOGRAFE

Što se tiče k a r a k t e r a , postoje č e t i r i stvari na koje pesnik treba da obraća pažnju. Prva i najvažnija stvar je da karakteri budu plemeniti. Karakter će imati lice ako mu, kao što je već pomenuto, govor ili način delanja bude otkrivao neku volju, a plemenit karakter onda ako mu bude otkrivao plemenitu volju. Karaktera ima u svakoj vrsti ljudi, jer i žena može biti plemenita, i isto tako i rob, mada je to u prvom slučaju manje znatno, a u drugom uopšte bez ikakve vrednosti.

D r u g a stvar je da karakteri budu p r i l i č n i. Jer, može, na primer, hrabrost biti osobina jednoga karaktera, ali ženi ne dolikuje da bude hrabra ili strašna.

T r e ć a stvar je da karakteri budu s l i č n i (ili verni). To je, naime, nešto drugo negoli stvoriti karakter plemenit i priličan, kao što je već rečeno.

Č e t v r t a stvar je da karakteri budu dosleđni (konsekventni). Jer ako je baš i nedosledno neko lice koje pesniku daje gradivo za podražavanje, i koje pretstavlja određen obrazac takva karaktera, opet ono treba da bude dosledno u svojoj nedoslednosti. Kao obrazac karaktera bez potrebe loša može se pomenuti Menelaj u Orestu, neprikladna i neprilična plač Odisejev u Skili i beseda Melanipina i, najzad, obrazac nedosledna Ifigenija u Aulidi, jer tu ona koja moli da je ne žrtvuju nimalo ne liči na onu d očni ju koja se drage volje žrtvuje! I u prikazivanju karaktera kao i vezivanju događaja treba uvek tražiti ili nužnost ili verovatnost, tako da jedno lice s ovakvim ili s onakvim osobinama ovako ili onako govori i dela ili po nužnosti ili po verovatnosti. i da se ova ili ona radnja razvija posle ove ili one ili nužno ili verovatno. Prema tome, j a s n o je da se i razmrsivanja r a d n j e t r e b a d a r a z v i j u iz same r a d n j e, a ne pozorišnom mehanikom kao u Medeji ili u Ilijadi kad se Anejci spremaju da otplove od Troje. Mehanički način razmrsivanja neka se primenjuje samo u događajima izvan drame, bilo u onome što se dogodilo ranije ukoliko to čovek ne može znati, bilo u onome što će se dogoditi docnije, a što iziskuje da bude unapred kazano ili objavljeno, jer bogovima priznajemo da sve vide. Ali u toku događaja neka ne bude ničega što je bez razloga, a ako se to ne može obići, neka bude izvan tragedije, kao što je to slučaj u S o f o k l o v u Edipu. Kako je tragedija prikazivanje ljudi koji su bolji nego što smo mi prosečni, potrebno je ugledati se na dobre ikonografe (slikare portretiste). I oni, naime, mada unose u sliku individualne crte i na taj način postižu sličnost, ipak polepšavaju ono lice koje crtaju. Tako i pesnik, kad podražava srdite, ili lakoumne, ili druge takve karaktere, treba da ih prikazuje kao ljude s takvim osobinama a opet kao plemenite. Kao obrazac srdovita nepomirljivca pominjem Agatonova i Homerova Ahileja.“